recursal/SuperWikiNEXT-32B huggingface dataset:
**Preston Xavier Burke** oli kuvitteellinen kirurgi ABC:n televisiosarjassa Greyn anatomia. Hahmoa esitti Isaiah Washington sarjan neljännelle tuotantokaudelle asti.

Tarina
------

Preston Burke on Seattle Gracen sairaalan entinen kardiologian vastaava kirurgi. Hän opiskeli lääketiedettä Tulanen yliopistossa, josta hän lähti ensimmäisenä luokaltaan valmistumaan Johns Hopkinsin lääketieteelliseen kouluun. Collegessa hän tapasi Erica Hahnin, joka valmistui heti hänen jälkeensä, josta alkoikin taistelu heidän välillään. Burke oli kerran kirurgian väliaikainen ylilääkäri, kun Richard Webber toipui aivoleikkauksesta. Burke aloitti suhteen harjoittelija Cristina Yangin kanssa, mutta lopetti sen, koska pelkäsi sen voivan vaikuttaa heidän molempien uriin. Cristinan keskenmeno toi parin takaisin yhteen. Hän myös asui yhdessä Cristinan kanssa.

Toisen tuotantokauden finaalijaksossa häntä ammuttiin, mikä vaikutti hänen oikean kätensä hallintaan. Hänen väliaikainen ratkaisunsa ongelmaan oli työskennellä Cristinan kanssa jokaisessa leikkauksessa, jotta nainen pystyisi ottamaan tilanteen haltuunsa, jos hänen kätensä alkaisi reistailla. Järjestelmä kaatui, kun George sai tietää asiasta ja kertoi kaiken ylilääkäri Webberille. Tämän seurauksena he eivät puhuneet toisilleen (kumpikaan ei halunnut puhua ensin), mutta kun Cristina rikkoi hiljaisuuden, Burke kosi naista, joka suostui. Ennen heidän salaisuutensa paljastumista Burkesta oli tulossa kirurgian ylilääkäri, mutta hänen täytyi kilpailla paikasta muiden vastaavien kirurgien kanssa. (Kukaan ei lopulta saanut paikkaa.) Tapauksen jälkeen hänen kätensä parantui, kun hänen hyvä ystävänsä Derek Shepherd korjasi hänen motoriikkansa.

Koko kauden loppuosan Burke ja Cristina järjestivät häitään. Kuitenkin kauden päätösjaksossa hääpäivänä Burke kertoi Cristinalle, ettei enää halunnut tämän tekevän mitään tahtonsa vastaisesti, ja tajunneensa yrittäneensä tehdä Cristinasta erilaista naista, ja ettei hän hyväksynyt häntä sellaisenaan. Cristina sanoi "luulevansa että halusi sitä". Burke halusi Cristinan kuitenkin tietävän, että se oli, mitä hän halusi, joten hän jätti naisen kappeliin. Cristina palasi sitten heidän talolleen ja huomasi, että Burke oli lähtenyt.

Neljännellä kaudella Burken pitkäaikainen kilpailija Tri. Erica Hahn otti hänen paikkansa sydänkirurgian vastaavana.

Lähteet
-------

1. ↑  2. tuotantokauden 26. jakso

Greyn anatomia

|  |  |
| --- | --- |
| Hahmot: | Meredith Grey (Ellen Pompeo) | Derek Shepherd (Patrick Dempsey) | Cristina Yang (Sandra Oh) | Alex Karev (Justin Chambers) | George O'Malley (T.R. Knight) | Izzie Stevens (Katherine Heigl) | Preston Burke (Isaiah Washington) | Miranda Bailey (Chandra Wilson) | Richard Webber (James Pickens, Jr.) | Addison Montgomery (Kate Walsh) | Denny Duquette (Jeffrey Dean Morgan) | Mark Sloan (Eric Dane) | Callie Torres (Sara Ramirez) | Erica Hahn (Brooke Smith) | Lexie Grey (Chyler Leigh) | Owen Hunt (Kevin McKidd) | Arizona Robbins (Jessica Capshaw) | April Kepner (Sarah Drew) | Jackson Avery (Jesse Williams) | Teddy Altman (Kim Raver) |
| Muuta: | Jaksot | Rakkauden anatomia | Shonda Rhimes |
**Paholaisen päiväkirja** (engl. *Devil's Diary*) on kanadalainen televisiossa esitetty kauhuelokuva, jonka on ohjannut Farhad Mann. Elokuvassa näyttelevät mm. Alexz Johnson, Brian Krause ja Miriam McDonald. Elokuva esitettiin ensimmäisen kerran 22. syyskuuta 2007 Lifetime-televisiokanavalla. Myöhemmin se esitettiin mm. Latinalaisen Amerikan HBO'lla 30. tammikuuta 2009. Suomessa elokuva esitettiin ensi kerran Nelosella 2. lokakuuta 2010.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Kun kaksi ystävystä, Dominique ja Ursula, löytävät yhtenä yönä vanhan kirjan hautausmaalta, he huomaavat, että kirjalla on yliluonnollisia voimia muuttaa kaikki siihen kirjoitetut pahat asiat todeksi. Kasvavan koston halun seurauksena, Ursula vahingoittaa kaikkia, jotka vastustavat häntä. Dominique ymmärtää pian, että kirja riivaa hallussa pitäjänsä äärimmäisellä vallan tunteella. Hakien apua pappi Isä Mark Mulliganilta, ja muilta tuntemiltaan ihmisiltä, Dominique yrittää tuhoa kirjan pelastaakseen Ursulan, ennen kuin kirja tuhoaa hänen sielunsa.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Alexz Johnson  | … |  Dominique Davies
  |
|  Magda Apanowicz  | … |  Ursula Wilson
  |
|  Brian Krause  | … |  Isä Mark Mulligan
  |
|  Miriam McDonald  | … |  Heather 
  |
|  Deanna Casaluce  | … |  Georgia 
  |
|  Andrew Francis  | … |  Andy
  |
|  Laura Konechny  | … |  Lisa
  |
|  Jason Calder  | … |  Frank
  |
|  Andrea Brooks  | … |  Effi
  |
|  Tyler Boissonnault  | … |  Craig 
  |
|  Moses Tang  | … |  Joey Iberra
  |

Aiheesta muualla
----------------

* *Devil's Diary* Internet Movie Databasessa. (englanniksi)
**Samsung Galaxy A71** on Samsungin 31. tammikuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä. Puhelimesta on saatavilla Samsung Galaxy A71 5G -versio, joka tukee 5G-verkkoja.

Tekniset tiedot
---------------

### Muotoilu

Samsung Galaxy A71 -älypuhelimessa on 6,7-tuumainen näyttö FullHD 20:9 -resoluutiolla.

### Fyysiset osat

Laitteesta löytyy 2,2 gigahertsin kahdeksanydinprosessori. Laitteessa on 6 gigatavua keskusmuistia ja 128 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.

#### Kamerat ja multimedia

Laitteessa on neljä takakameraa. Pääkameran tarkkuus on 64 megapikseliä, toisen kameran 12 megapikseliä (ultralaajakulmakamera), kolmannen kameran 5 megapikseliä (makrokamera) ja neljännen kameran 5 megapikseliä (syvyystietokamera). Etukameran tarkkuus on 32 megapikseliä.

Videokuvaus voidaan tehdä 2160p (4K) -resoluutiolla 30fps, 1080p (Full HD) -resoluutiolla 240fps sekä 720p (HD) -resoluutiolla 960fps (hidastettu videokuva).

### Ohjelmisto

Julkaisuhetkellä laitteessa oli esiasennettuna Android 10 Samsungin One UI-käyttöliittymällä.

Lähteet
-------

* PhoneArena: Samsung Galaxy A71
**Rooman–sassanidien sota** käytiin Rooman valtakunnan ja sassanidien Persian välillä vuonna 283. Roomalaisten joukkojen komennossa oli keisari Carus, hänen poikansa Numerianus ja pretoriaaniprefekti Aper. Persialaisia komensi kuningas Bahram II.

Sen jälkeen kun persialaiset vangitsivat Rooman keisari Valerianuksen kesällä 260, roomalaiset olivat suunnitelleet sotaretkeä persialaisia vastaan. Aurelianus ja Probus suunnittelivat kummatkin hyökkäystä Persiaa vastaan, mutta he saivat surmansa ennen sitä. Viimein vuonna 282 valtaan noussut Carus pystyi toteuttamaan kauan lykkääntyneen sotaretken. Hän jätti vanhemman poikansa Carinuksen huolehtimaan valtakunnan läntisiä provinsseja kun lähti itse nuoremman poikansa Numerianuksen ja pretoriaaniprefekti Aperin kanssa persialaisia vastaan. Sassanidien valtakunta oli tuolloin heikentynyt eikä näin ollen pystynyt puolustautumaan roomalaisia vastaan. Sidonius Apollinariksen mukaan Caruksen armeija hyökkäsi ensin Armenian suuntaan, jonka jälkeen se kääntyi etelään Tigristä pitkin. Carus pääsikin nopeasti Persian pääkaupunkiin Ktesifoniin asti ja antoi ryöstää tämän. Hän suunnitteli hyökkäävänsä vielä kauemmas itään kun yllättäen kuoli heinä- tai elokuussa 283. Konflikti Rooman ja sassanidien Persian välillä jatkui vuonna 296.

Lähteet
-------

* Pat Southern: *The Roman Empire from Severus to Constantine*. Routledge, 2001. ISBN 0-415-23943-5. (englanniksi)
* Chris Scarre: *Chronicle of the Roman Emperors*. Thames and Hudson Ltd. 1995. ISBN 0-500-05077-5. (englanniksi)
* Arto Kivimäki ja Pekka Tuomisto: *Rooman keisarit*. Karisto, 2000. ISBN 951-23-4094-1.
**Jumalan laki** on uskonnollisissa kirjoituksissa esiintyvä laki, jonka katsotaan saavan alkunsa suoraan Jumalan tahdosta. Jumalan lain katsotaan olevan ihmisen tahdosta riippumaton samoin kuin luonnollinen laki eikä ihminen voi muuttaa sitä omilla toimillaan.

Kristinuskossa
--------------

Jumalan laki on niin sanottu rakkauden laki, joka kehottaa ihmisiä rakastamaan Jumalaa, lähimmäisiään ja myös itseään. Lain suurimmat käskyt ovat: "rakasta Herraa sinun Jumalaasi kaikesta sydämestäsi, kaikesta sielustasi ja kaikesta mielestäsi" ja "rakasta lähimmäistäsi niin kuin itseäsi". Näin opetti Jeesus.

Jumalan laki pitää sisällään myös kymmenen käskyä, jotka Jumala julisti Hoorebin vuorelta Israelin kansalle pian heidän Egyptin orjuudesta vapautumisen jälkeen  Kymmenen käskyä selvittää tarkemmin miten ihmisten tulisi rakastaa Jumalaa ja lähimmäisiään. Edelleen Mooseksen kirjoissa, myös osittain Uudessa Testamentissa, olevat useat kymmenet moraalisäännöt selventävät kutakin käskyä tarkemmin. Esimerkiksi vuorisaarnassa Jeesus opetti käskyn "älä tapa" kieltävän myös toisen ihmisen "tappamisen ja nujertamisen" vihaamalla ja halveksivilla sanoilla.

Jeesus opetti, että Jumalan laki ja jokainen sen käskyistä on voimassa ikuisesti ja että mikään käskyistä ei muutu. Jumalan laki ilmaisee miten Jumala haluaisi ihmisten elävän ja kohtelevan toisiaan. Sen tutkiminen paljastaa myös synnin, jota ei saisi tehdä. Apostoli Johannes kirjoittaa synnin olevan Jumalan lain rikkomista.

Lähteet
-------

1. ↑  Raamattu: Matteuksen evankeliumi, 22. luku, jakeet 34–40.
2. ↑  Raamattu: 2. Mooseksen kirja, 20. luku.
3. ↑  Raamattu: Matteuksen evankeliumi, 5. luku, jakeet 21–22.
4. ↑  Raamattu: Matteuksen evankeliumi, 5. luku, jakeet 17–20.
5. ↑  Raamattu: 1. Johanneksen kirje, 3. luku 4. jae.
**Presumtio** eli oikeusedellyttämys eli oikeusolettama on oikeudellisessa arvioinnissa, erityisesti todisteluun liittyvissä kysymyksissä, tietty päätelmä, jonka mukaan jonkin seikan olemassaolosta seuraa toisen seikan todennäköinen olemassaolo. Tämä toinen seikka on oikeudenkäynnin kannalta merkityksellinen tosiseikka eli todistustosiasia. Esimerkiksi irtaimen esineen hallinnasta voidaan päätellä esineen todennäköinen omistusoikeus. Toisaalta haasteen tiedoksiannon voidaan katsoa haastemiehen todistukseen perustuen tapahtuneen laillisesti. Presumtio voidaan kumota riittävällä vastatodistuksella, vaikka kumoamiselle asetetaankin melko korkea näyttökynnys.

Vastatodistuksella kumottavissa olevat presumtiot ovat joko lain säännöksiin perustuvia eli legaalisia presumtioita eli laillisia olettamia (lat. *praesumtiones juris*) tai kokemukseen perustuvia (*praesumtiones facti vel hominis*). Ehdottomat eli kumoamattomat presumtiot (*praesumtiones juris et de jure*) eivät ole edellisten kanssa samankaltaisia, vaan ne ovat oikeussäännöksiä, joiden mukaan tosiseikan olemassaolo määrää tietyn oikeusseuraamuksen.

Lähteet
-------

1. 1 2  Facta 2001, WSOY 1981–1987
2. 1 2  Otavan iso tietosanakirja, Otava 1960–1965
3. ↑  Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palsta 400
4. ↑  Uusi tietosanakirja, Tietosanakirja oy 1960–1966
**Samsung Galaxy J5** on Samsung Electronicsin kesäkuussa 2015 esittelemä ja heinäkuussa julkaisema älypuhelin, jossa on esiasennettuna Android 5.0 "Lollipop" -käyttöjärjestelmä.

Tekniset tiedot
---------------

### Muotoilu

Samsung Galaxy J5 -älypuhelimessa on 5-tuumainen näyttö HD-resoluutiolla.

### Fyysiset osat

Laitteesta löytyy Qualcomm Snapdragon 410 8916 -neliydinprosessori. Laitteessa on 1,5 gigatavua keskusmuistia ja 8 tai 16 gigatavua sisäistä tallennustilaa. Puhelimen muisti on laajennettavissa enintään 128 gigatavun microSD-kortilla.

#### Kamerat ja multimedia

Laitteessa on 13 megapikselin takakamera. Etukameran tarkkuus on 5 megapikseliä, jonka lisäksi siinä on myös LED-salama.

Videokuvaus voidaan tehdä 1080p (Full HD) -resoluutioilla 30 fps.

### Ohjelmisto

Julkaisuhetkellä laitteessa oli esiasennettuna Android 5.0 Lollipop. Myöhemmin laitteeseen on tullut päivitys Android 5.1 Lollipop -versioon ja sen jälkeen laite on vielä saanut päivityksen Android 6.0 Marshmallow -versioon.

Lähteet
-------

* PhoneArena: Samsung Galaxy J5

### Viitteet

1. ↑  Samsung Galaxy J5

Aiheesta muualla
----------------

* Kuvia tai muita tiedostoja aiheesta **Samsung Galaxy J5** Wikimedia Commonsissa
Nicolas Poussinin maalaus *Kultaisen vasikan palvonta*.
**Jumalankuva** eli **idoli** on jumalaa esittävä kuva tai patsas, jota palvotaan tai jonka kautta jumalaa palvotaan.

Pohjoisten kansojen puujumalat
------------------------------

Toteemipaalun alaosa
**Puujumala** on eri pakanallisten- ja luonnonuskontojen jumalien kuva, joka on tehty puusta. Pohjoisilla havumetsäalueilla ja ilmastoltaan lauhkealla vyöhykkeellä Euroopassa, Aasiassa ja Pohjois-Amerikassa oli käytössä samantapaisia puisia jumalankuvia, jotka on kaiverrettu puupaaluihin tai -pölkkyihin. Muun muassa muinaisilla skandinaaveilla oli puinen Thor-ukko sisällä talon nurkassa. Suomen sukukielisiltä kansoilta ja slaavilaisilta tiedetään pyhiin lehtoihin pystytettyjä puujumalia. Euroopan puujumalia muistuttavat Pohjois-Amerikan toteemipaalut. Niin toteemipaaluissa kuin eräissä eurooppalaisissa puujumalissa on esimerkiksi kuvattu päitä päällekkäin.

Myös monilla eteläisemmillä luonnonkansoilla oli puisia jumalten kuvia, mutta usein ne olivat liikuteltavia esineitä siinä, missä pohjoisten havumetsävyöhykkeiden tyypilliset puujumalat oli kiinnitetty pysyvästi maahan tai lattiaan.

Kiviset ja metalliset jumalankuvat ja -patsaat ovat säilyneet paljon puisia paremmin. Tämän vuoksi niitä tunnetaan nykyisin paljon enemmän.

Katso myös
----------

* Idolatria
**Mustan oriin paluu** (*The Black Stallion Returns*) on Francis Ford Coppolan tuottama ja Robert Dalvan ohjaama yhdysvaltalainen nuorten seikkailuelokuva vuodelta 1983. Se on jatko-osa vuoden 1979 elokuvalle *Musta ori*. Pääosaa, arabioriinsa kanssa laukkakilpailuissa menestyvää poikaa näyttelee tässäkin Kelly Reno, nyt teini-ikään varttuneena. Myös hänen äitinsä roolissa on edelleen Teri Garr. Tämäkin elokuva perustuu Walter Farleyn romaanisarjaan *Musta orhi*, jonka pohjalta käsikirjoituksen ovat laatineet Jerome Kass ja Richard Kletter.

Juoni
-----

Elokuvasarjan ykkösosassa nuori Alec Ramsay pelastautui haaksirikossa autiolle saarelle yhdessä samalla laivalla matkustaneen mustan arabioriin kanssa. Poika kesytti hevosen, ja molemmat pääsivät saarelta pojan kotimaahan Yhdysvaltoihin, jossa kumppanuksista koulutettiin menestyvä laukkakilparatsukko. Tässä jatko-osassa kuvaan ilmestyy arabisheikki, joka väittää pojan varastaneen hänen hevosensa laivalta. Hän sieppaa apureineen hevosen Yhdysvalloista ja kuljetuttaa sen Pohjois-Afrikkaan hyötyäkseen siitä kilpahevosena. Teiniksi varttunut Alec Ramsay lähtee Marokkoon jäljittämään hevosta.

Rooleissa
---------

|  |  |  |
| --- | --- | --- |
|  Kelly Reno  | … |  Alec Ramsay 
  |
|  Vincent Spano  | … |  Raj 
  |
|  Allen Goorwitz  | … |  Kurr 
  |
|  Teri Garr  | … |  Alecin äiti 
  |
|  Woody Strode  | … |  Meslar
  |
|  Hoyt Axton  | … |  kertojaääni
  |

Vastaanotto
-----------

*Mustan oriin paluu* sai valtaosin pettyneitä arvioita verrattuna kehuttuun edeltäjäänsä. Elokuvakriitikko Roger Ebert, joka valitsi *Mustan oriin* vuoden 1980 parhaaksi elokuvaksi, oli yksi pettyneistä vaikka kehui Renon roolisuoritusta ja komeaa kuvausta ja antoi jatko-osalle kuitenkin kaksi ja puoli tähteä neljästä. Suomessa *Video-oppaan* Roope Lehtinen antoi sille vain yhden tähden viidestä ja valitteli, ettei jatko-osa yllä edeltäjänsä hehkuun vaikka ohjaajana on ykkösosan taitavasti leikannut Robert Dalva. Sen sijaan *Helsingin Sanomien* Helena Ylänen piti *Mustan orin paluuta* virkistävänä seikkailuna, jonka yhdeksi perusteemaksi kohoaa kysymys sivistyksen ja luonnontilan välisestä ristiriidasta.

Lähteet
-------

1. 1 2  *Video-opas 95*, WSOY 1995.
2. 1 2  Ylänen, Helena: Virkistävä seikkailu.  *Helsingin Sanomat*, 18.2.1984, s. 18. Näköislehti (maksullinen).
3. 1 2  Ebert, Roger: The Black Stallion Returns *rogerebert.com*.  29.3.1983. Viitattu 15.2.2023.
**Osmany Juantorena Portuondo** (s. 12. elokuuta 1985 Santiago de Cuba, Kuuba) on kuubalais-italialainen lentopalloilija, joka edustaa Italian A1-liigassa pelaavaa Lube Macerataa ja Italian lentopallomaajoukkuetta. Pelipaikaltaan 200 senttimetriä pitkä ja 85 kilogrammaa painava Juantorena on laitaiskijä. Hänen iskulyöntinsä ylettyy 370 senttimetrin korkeuteen ja torjuntalyöntinsä 340 senttimetriin.

Seurajoukkueura
---------------

Juantorena edusti vuodet 1997–2004 kuubalaista Orientales de Santiagoa. Vuodet 2004–2006 hän pelasi Venäjän Superliigan Ural Ufassa. Vuodet 2006–2009 Juantorena oli ilman seuraa. Vuonna 2009 hän siirtyi Italian A1-liigan Itas Diatec Trentinoon, jossa hän voitti Italian cupin ja CEV-cupin. Vuonna 2010 Juantorena kävi myös qatarilaisessa Al-Arabissa. 

Vuonna 2010 Juantorena palasi takaisin Itas Diatec Trentinoon. Hän edusti seuraa vuoteen 2013 asti, voittaen Italian mestaruuden kahdesti ja cupin niin ikään kahdesti. Kaudeksi 2013–2014 hän siirtyi Turkin liigan Halkbank Ankaraan, jossa hän oli CEV-cupin finaalissa avauskaudellaan voittaen myös Turkin mestaruuden ja supercupin. Kaudella 2014–2015 Juantorena voitti Turkin cupin ja supercupin.

Kaudeksi 2015–2016 hän palasi Italiaan ja Lube Macerataan.

Maajoukkueura
-------------

Vuodet 2003–2006 Juantorena pelasi Kuuban maajoukkueessa. Vuonna 2005 hän saavutti pronssia maailmanliigasta ja vuonna 2003 hopeaa Pan-Amerikan kisoista.

Juantorena sai Italian kansalaisuuden ja debytoi maan maajoukkueessa vuonna 2015. Saman vuoden EM-kilpailuista Juantorena saavutti Italian kanssa pronssia.

Muuta
-----

Juantorenan setä Alberto Juantorena on 400 ja 800 metrin juoksun olympiavoittaja

Lähteet
-------

1. 1 2
2. ↑   (Arkistoitu – Internet Archive)
**Rautjärvi** on osin kulttuurimaiseman reunustama järvi Rautjärven asemanseudun itäpuolella Etelä-Karjalassa. Sen pinta-ala on 2,6 neliökilometriä. Etäisyys Lappeenrannasta on 56 kilometriä itäkoilliseen.

Maantiede
---------

Rautjärven ulottuvuus kaakosta luoteeseen on 3,7 kilometriä. Suurimmat lahdet ovat Silmäsillanlahti kaakossa ja Taipaleenlahti lännessä. Laajin niemi on itäisen rannan nimetön niemi. Rautjärvi on matala: vain noin 17 hehtaaria sen alasta on vähintään kuusi metriä syvä. Syvin alue sijaitsee järven itäosassa.

Kartan perusteella Taipaleenlahden eteläosassa Kuokkosken tuntumassa on muutama luoto. Rautjärven rannoilla on suhteellisen paljon pientaloja. Järven itäosan Viljakanlahden ja Järvenpäänlahden rannoilla ei kuitenkaan ole rakennuskantaa. Lahtien välissä on Suurivuori-niminen jyrkänne, jonka itäpuolisella Palomäellä maasto kohoaa yli 140 metriä merenpinnan yläpuolelle. Rautjärven eteläpuolitse kulkee yhdystie 3991.

Rautjärveen virtaa Hinkanoja Karssuon kautta pohjoisesta Untamojärveltä (95,9 metriä mpy). Untamojärven länsipuolella sijaitsevalta Pyöriälammelta (99,4 metriä mpy) virtaa runsaan kilometrin mittainen Jaakkimajoki Rautjärven luoteiskulmaan. Luoteesta Houkkalanlammelta (94,2 metriä mpy) virtaa nimetön tulouoma järven luoteisrannalle. Rautjärven luusua on Kuokkoski, joka laskee Helisevänjokeen.

Rautjärven vesitilavuus on 7 235 000 kuutiometriä.

Rautjärvi (04.194.1.001) kuuluu Rautjärven lähialueeseen (04.194), joka on kolmannen jakovaiheen vesistö Vuoksen vesistössä (04). Toinen jakovaihe on Vuoksen alue (04.19) ja ensimmäinen jakovaihe on Suur-Saimaan alue (04.1). Rautjärven lähialueella on yksitoista vähintään hehtaarin laajuista vakavettä, joista Rautjärvi ja Untamojärvi ovat laajimmat.

Rautjärvi on neljänneksi laajin Rautjärven kunnan yli sadasta vakavedestä. Se on myös neljänneksi laajin Suomen kahdeksasta Rautjärvestä.

Lähteet
-------

1. 1 2 3 4 5  Rautjärvi (sijainti maastokartalla) *Karttapaikka*. Helsinki:  Maanmittauslaitos. Viitattu 14.3.2023.
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Edellyttää rekisteröitymisen. Viitattu 14.3.2023.
3. 1 2  Rautjärvi (04.194.1.001) *Järviwiki*. Suomen ympäristökeskus. Viitattu 14.3.2023.
4. ↑  Rautjärven lähialue (04.194) *Järviwiki*. Suomen ympäristökeskus. Viitattu 14.3.2023.
**Rautuvaaran rautamalmikaivos** toimi Kolarissa Lapissa vuosina 1962–1989. Kaivoksen omisti Rautaruukki Oy ja sieltä louhittiin kaivoksen toiminta-aikana yhteensä 11,6 miljoonaa tonnia rautamalmia, jonka keskipitoisuudet olivat 46,78 % rautaa ja 0,32 % kuparia. Kaivos työllisti enimmillään 250 henkilöä.

Vuodesta 1989 vuoteen 1996 kaivosalue oli vuokrattuna Outokumpu Oy:lle rikastuskäyttöön. Kaivoksen alueen rakennukset ovat tällä hetkellä muussa käytössä ja omistuksessa.

Rautaruukki Oy omistaa vielä Rautuvaarassa suuren maa-alueen, jonka moreenivarantoja yhtiö käyttää rikastushiekka- ja sivukivialueen lopullisessa sulkemisessa myönnettyjen lupien mukaisesti vuoden 2018 loppuun mennessä. Suljettavat alueet muun muassa peitetään betonimatoilla, jotka peitetään moreenirakenteella.

Rautuvaaran kaivos ja Äkäsjoella sijainnut Partekin sementtitehdas suljettiin puolen vuoden sisällä vuosina 1988–1989. Kolarin kunnasta hävisi samalla 270 teollista työpaikkaa. 

Rautuvaaran kaivosrata avattiin 1973. Rautuvaara oli Äkäsjoen liikennepaikan kanssa pohjoisin osa Kolarin rataa ja samalla Suomen rataverkon pohjoisin liikennepaikka vuoteen 2004 saakka, jolloin se lakkautettiin yhdessä Kolarin kalkkitehtaalle vieneen Äkäsjoen radan kanssa.

Lähteet
-------

* Rautuvaaran kaivos, Kolari

### Viitteet

1. ↑  Rautuvaaran vanha kaivosalue lopullisesti suljettu vuoden 2018 loppuun mennessä *SSAB*.  8.5.2017. Viitattu 30.6.2018.
Tróodos  
ΤρόοδοςTróodos-vuoristoa.

|  |  |
| --- | --- |
| Tyyppi | 
vuoristoView and modify data on Wikidata  |
| Sijainti | 
Kypros |
| Korkeus merenpinnasta | 
1 952 m |

|  |  |
| --- | --- |
| Koordinaatit | 
34° 55′ P, 32° 50′ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Tróodos** (kreik. Τρόοδος) on Kyproksen suurin vuoristo. Myös saaren korkein huippu Ólympos (1 952 m) sijaitsee Tróodos-vuorilla. 

Tróodos levittäytyy Kyproksen länsiosassa, Nikosian, Limassolin ja Páfoksen alueilla. Vuoriston nimi on selitetty muinaiskreikkaan perustuen kahdella tavalla: se voisi tarkoittaa joko "kolmea tietä" (τρεις ὁδοί, *treis hodoi*) tai "Adoniksen vuorta" (Το-ορο-Άδος, *To-oro-Ados* < Άδωνης, *Adonis*). Useimmat Kyproksen suurimmat joet, kuten pisin joki Pediaíos, saavat alkunsa Tróodokselta. Vuoriston pohjoispuolella sijaitsee Mesaorían tasanko ja sen pohjoispuolella puolestaan saaren toiseksi merkittävin vuorijono Pentadáktylos.

Tróodos-vuoristo tarjoaa viileän pakopaikan, jossa voi kesäisin vaellella mäntymetsissä ja talvisin hiihtää. Vuorilla sijaitsee useita kuuluisia lomakohteita sekä bysanttilaisia luostareita ja kirkkoja, jotka on koristeltu hienoin maalauksin. Edustavimmat kirkot muodostavat Unescon maailmanperintökohteen nimellä Tróodoksen maalatut kirkot. Vuoristossa sijaitsee useita kyliä, muun muassa siitä nimensä saanut Tróodoksen kylä.

Lähteet
-------

1. ↑  Painted Churches in the Troodos Region UNESCO World Heritage Centre. Viitattu 23.5.2018.

Aiheesta muualla
----------------

* Kuvia tai muita tiedostoja aiheesta **Tróodos** Wikimedia Commonsissa
**Träsket** on rannoiltaan soistunut metsäjärvi Träskönin saarella Porkkalanniemen lounaispuolella Kirkkonummella. Sen pinta-ala on 2,1 hehtaaria. Etäisyys Helsingistä on 41 kilometriä lounaaseen ja Tallinnasta 60 kilometriä pohjoisluoteeseen.

Maantiede
---------

Träsketin pituus lounaasta koilliseen on 250 metriä. Järvi kapenee koillista kohden. Saaria ei ole. Träsket on luonnonsuojelualuetta, kuten koko Träskön ja sitä ympäröivät saaret. Järven pohjoisrannalta lähtee laskuoja Suomenlahteen.

Träsket (91.710.1.008) kuuluu Siuntion-Inkoon rannikkoalueeseen (91.71), joka on toisen jakovaiheen vesistö Suomenlahden päävesistössä (91). Siuntion-Inkoon rannikkoalueen laajin järvi on Backaviken.

Suomessa on neljätoista vähintään hehtaarin laajuista Träsketiä. Suurin niistä sijaitsee Paraisissa. Sundissa on kaksi Träsketiä (Sundin Träsket) ja Kemiönsaaressa kolme. Myös Eckerössä on Träsket (Eckerön Träsket).

Lähteet
-------

1. 1 2 3  Träsket, vakavesi, Kirkkonummi
2. 1 2 3 4  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 2.7.2021.
3. ↑  Träsket. Järviwiki. Viitattu 2.7.2021.
4. ↑  Siuntion - Inkoon rannikkoalue (91.71). Järviwiki. Viitattu 2.7.2021.
5. ↑  Träsket. Järviwiki. Viitattu 2.7.2021.
**Joensuun Mäki Oy** perustettiin vuonna 1938 hyppyrimäen ja hiihtourheilukeskuksen rakennuttamiseksi Joensuun lähelle Kontiolahden Lykynlammelle. Yhtiön perustajiin lukeutui Joensuun kaupungin lisäksi Pohjois-Karjalan Suojeluskuntapiiri sekä joukko pohjoiskarjalaisia talouselämän vaikuttajia.

Yhtiön rakennuttama Höytiäisen hyppyrimäki valmistui marraskuussa 1938 ja hiihtomaja helmikuussa 1939. Alueella ehdittiin järjestää vain yksi suurempi kilpailutapahtuma ennen syksyä 1939. Hiihtomaja otettiin tuolloin sotilasmajoituksen käyttöön, ja hyppyrimäkeä käytettiin ilmavalvonnassa. Talvella 1940-1941 ei myöskään voitu kilpailla alueella tehtyjen linnoitustöiden vuoksi. Kesäkuussa 1941 rakennukset otettiin jälleen sotilaskäyttöön.

Koska hiihtokeskusta ja hyppyrimäkeä ei päästy käyttämään alkuperäiseen tarkoitukseensa, Joensuun Mäki Oy joutui taloudellisiin vaikeuksiin. Hiihtokeskuksen merkitys kuitenkin tunnustettiin laajasti, ja jo vuonna 1942 aloitettiin toimenpiteet yhtiön siirtämiseksi Joensuun kaupungin omistukseen. Omistajanvaihdos toteutui käytännössä silti vasta vuonna 1945.

Lähteet
-------

Kauppinen, Pekka: *Mäkihyppyä yhtiön voimin*. Teoksessa Kauppinen, Pekka & Nevala, Arto (toim.): *Liikunnan monet kasvot. Kirjoituksia ihanteista, kilpailemisesta ja urheiluviihteestä.* Pohjois-Karjalan historiallisen yhdistyksen vuosikirja 11. Joensuu, 2005, sivut 31-36. ISBN 952-99525-0-3. ISSN 1236-0430.

1. ↑  Kauppinen 2005, s. 32-33
2. ↑  Kauppinen 2005, s. 34-36
3. ↑  Kauppinen 2005, s. 36
**Inekar** on maalaiskunta ja sen keskuspaikka Gaon alueen Ménakan piirissä Malissa. Se sijaitsee Saharan ja Sahelin siirtymävyöhykkeellä 80 kilometriä Ménakasta itään. Kunnassa on 8 700 asukasta (vuonna 2009).

Inekarin kunnan pinta-ala on 35 205 neliökilometriä. Se rajoittuu etelässä Ménakan piirin Anderamboukanen sekä lännessä Ménakan, Tidermènen ja Alatan kuntiin, pohjoisessa Kidalin alueeseen ja idässä Nigeriin. Alue on hiekkadyynien peittämää tasankoa, jota halkovat Assakareyn, Azawakin ja Tissiwaghin kuivuneet jokilaaksot.

Kuntaan kuuluu Inekarin kylä sekä kymmenen paimentolaisryhmää. Asukkaat ovat songhaikieltä puhuvia dawsahakeja, eri ryhmiin kuuluvia tuaregeja sekä fulbeja.

Seudun pääelinkeino on karjanhoito. Kotieläimiä ovat vuohet, lampaat, kamelit, aasit ja naudat. Lisäksi harjoitetaan hyvin pienimuotoista maanviljelyä, käsityöammatteja ja kaupankäyntiä. Kunnassa on neljä koulua.

Lähteet
-------

1. ↑  Resultats provisoires RGPH 2009 (Région de Gao) *instat.gov.ml*.  Arkistoitu 22.7.2011. Viitattu 18.5.2012. (ranskaksi)
2. 1 2 3  Plan de sécurité alimentaire Inekar 2005–2009 *csa-mali.org*.  2005. Viitattu 18.5.2012. (ranskaksi)
**Vesi ympäristössä** 



Vettä tutkivat tieteet 

Hydrobiologia  
Limnologia  
Meritiede

Aiheeseen liittyvää 

Hulevesi  
Rehevöityminen  
Sedimentti  
Valuma-alue  
Vesimuodostuma  
Vesistö

Joet ja järvet 

Joen uoma  
Järvityyppi  
Koski  
Suisto  
Suolajärvi

Meret 

El Niño  
Merivirta  
Trooppinen hirmumyrsky  

n • k • m

**Joen uoma** tai **jokiuoma** on joen osa, jossa vesi virtaa normaalin vedenkorkeuden aikana. Uomaa rajaa molemminpuolin ranta. Uoman **vasemmaksi rannaksi** kutsutaan rantaa, joka on vasemmalla puolen joen virtaussuuntaan nähden eli alavirtaan katsottaessa, ja **oikeaksi rannaksi** rantaa, joka on oikealla puolella*lähde?*. Nimityskäytäntö*selvennä* on päinvastainen kuin lateraaliviitoitusjärjestelmässä, jossa vasen ja oikea katsotaan ylävirtaan päin.

Vasemmalla meanderoiva joki, jossa on runsaasti mutkia, ja oikealla palmikkojoki, joka virtaa useita uomia pitkin.
Jokiuomat voidaan jakaa tyypiltään kolmeen eri luokkaan. Suoria uomia on etenkin jokien yläjuoksulla, jossa on voimakas virtaus. Suorassa uomassa eroosio on hyvin voimakasta. Meanderoiva joki on sellainen, jonka uoma mutkittelee huomattavasti. Meanderoiva uoman määritelmän mukaan uomaan vedetty viiva on 1,5 kertaa pidempi kuin päätepisteiden väliin vedetty suora viiva. Tällaisia jokiuomia syntyy laaksoihin, joissa on hienoa sedimenttiä. Palmikkojokia syntyy alueille, joiden korkokuva on matala, ja joissa joki kuljettaa runsaasti irtoainesta mukanaan. Palmikkojoki muodostuu useista rinnakkaisista uomista, jotka muuttavat paikkaa, erkanevat ja liittyvät toisiinsa uudestaan.

Uoman muotoon vaikuttaa maaperä, jolla joki virtaa. Pääsääntöisesti hienorakeisessa tai saviperäisessä maastossa uomasta tulee jyrkkärinteinen, kun karkeassa maaperässä, kuten soralla, uomasta tulee loivarinteinen. Maaperä vaikuttaa myös uoman leveyteen. Lisäksi tavallisesti uoma on leveämpi alajuoksultaan. Uoma voidaan jakaa virtapaikkoihin ja suvantoihin. Veden mukana kulkeva kiintoaines kasautuu etenkin suvantopaikkoihin. Aine kasaantuu särkiksi uoman rannoille tai keskelle uomaa, jonne voi syntyä myös pysyvämpiä saaria.

Tulviessaan joki levittäytyy normaalin uomansa ympäristöön tulvatasangolle.

Lähteet
-------

* Joen rakenne, sisältö ja merkitys (pdf) *www.ymparisto.fi*. Valtion ympäristöhallinto. Viitattu 10.3.2010. [vanhentunut linkki]

### Viitteet

1. ↑  Jokiuoman muodostuminen *Ymparisto.fi*.  15.6.2011. Valtion ympäristöhallinto.  Arkistoitu 24.5.2012. Viitattu 20.1.2020.
2. ↑  Joen rakenne, sisältö ja merkitys, s. 21
3. ↑  Kiintoaineen kasautumisympäristöt *Ymparisto.fi*.  29.4.2004. Valtion ympäristöhallinto. Viitattu 10.3.2010. [vanhentunut linkki]

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Joen uoma**.
* Suomessa esiintyvät NATURA 2000 -luontotyypit (pdf) *Ymparisto.fi*. Viitattu 7.6.2020.  (suomeksi), (ruotsiksi), (englanniksi)
* Hanski, Minna: *Jokien rakenteellisen tilan arviointi – Taustaa EU:n vesipolitiikan puitedirektiivin toimeenpanolle Suomen virtavesissä*. Suomen ympäristö, 2000. ISBN 952-11-0651-4. Teoksen verkkoversio (viitattu 11.12.2020).
**Nicholas "Nick" Jamaal Chubb** (s. 27. joulukuuta 1995, Cedartown, Georgia) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Chubb edustaa Cleveland Brownsia, joka varasi Chubbin 2. kierroksella varaustilaisuuden 35. pelaajana vuoden 2018 varaustilaisuudessa.

Ura
---

Chubb pelasi collegeuransa Georgian yliopistossa. Chubb edusti yliopistoa vuosina 2014–2017. Chubb pelasi Georgiassa 47 ottelua, joissa teki 44 juoksumaalia ja juoksi 4 769 jaardia. Hän myös vastaanotti 361 jaardia ja teki neljä syöttömaalia. Chubb kärsi vuonna 2015 polvivammasta, mutta muilla kausilla pelasi vähintään 13 ottelua.

Cleveland Browns varasi Chubbin vuoden 2018 varaustilaisuudessa toisella kierroksella ja koko varaustilaisuuden 35. pelaajana. Browns solmi Chubbin kanssa neljän vuoden tulokassopimuksen, jonka kokonaisarvo oli 7,4 miljoonaa dollaria. Ensimmäisellä kaudellaan Chubb pelasi kaikki 16 runkosarjan ottelua. Hän juoksi näissä 996 jaardia ja teki kahdeksan juoksumaalia. Hän myös vastaanotti 149 syöttöjaardia ja teki kaksi maalia. Toisena vuotenaan Chubb pelasi jälleen runkosarjassa 16 ottelua, joissa juoksi 1 494 jaardia ja teki kahdeksan juoksumaalia. Juoksumäärä oli koko sarjan toiseksi paras. Hän vastaanotti 278 syöttöjaardia.

Lähteet
-------

1. 1 2  Nick Chubb Cleveland Browns. Viitattu 8.2.2020. (englanniksi)
2. ↑  Andy Hutchins: eorgia's Nick Chubb suffers horrible leg injury against Tennessee, collapses on sideline *SBNation*.  10. lokakuuta 2015. Viitattu 8.2.2020. (englanniksi)
3. ↑  Nick Chubb College Stats Sports Reference. Viitattu 8.2.2020. (englanniksi)
4. ↑  2018 NFL Draft Pro Football Reference. Viitattu 8.2.2020. (englanniksi)
5. ↑  Nick Chubb Contract Details Spotrac. Viitattu 8.2.2020. (englanniksi)
6. ↑  Statistics - NFL Season 2019 - Rushing yards NFL. Viitattu 8.2.2020. (englanniksi)
7. ↑  Nick Chubb Stats Pro Football Reference. Viitattu 8.2.2020. (englanniksi)
*Tämä artikkeli käsittelee novellia. Siihen perustuvaa elokuvaa käsittelee artikkeli Kaikista kapinallisin.*
**The Loneliness of the Long Distance Runner** on brittiläisen Alan Sillitoen kirjoittama novelli vuodelta 1959. Se sisältyy saman nimiseen novellikokoelmaan. 

Novellin pohjalta on Tony Richardson ohjannut elokuvan *Kaikista kapinallisin* (*The Loneliness of the Long Distance Runner* eli *Rebel with a Cause*, 1962), johon Sillitoe teki käsikirjoituksen.

Novelli kertoo Colin-nimisestä surkeissa oloissa asuvasta köyhästä nottinghamilaisesta teinipojasta, jonka tulevaisuudennäkymät ovat ankeat ja jolla ei ole juuri muita harrastuksia kuin näpistely. Kun Colin jää kiinni varastettuaan leipomosta, hän joutuu nuorisorikollisille tarkoitettuun koulukotiin. Siellä hän lohdutuksekseen ryhtyy harrastamaan pitkänmatkanjuoksua, joka herättää koulun johdon huomion. Eräiden tärkeiden maastokisojen aikana, jotka hänen koulukotinsa on voittamassa toista koulua vastaan, hän kuitenkin pysähtyy juuri ennen maaliviivaa uhmatakseen laitoksen vartijoiden arvovaltaa.

Analyysi
--------

Novellissa on päähenkilön (jonka sisäinen monologi muodostaa kerronnan) ja koulukodin johtajan edustaman laitoksen välisessä suhteessa aineksia hegeliläisestä herran ja orjan välisestä kamppailusta. Päähenkilöä riivaa oma pakkomielle kuten myös sen alemman luokan (ulkopuolisten) pakkomielle, johon hän kuuluu, ja hän uskoo, että orjuutensa vuoksi hänellä on paremmin edellytys ymmärtää vapauden merkitys. Hän kokee vapauden juoksemisessa ja puolifilosofisessa pohdiskelussa, johon hän juostessaan antautuu.*kenen mukaan?*

Viittauksia musiikissa
----------------------

* Brittiläinen heavy metal -yhtye Iron Maiden on tehnyt novellin idean pohjalta samannimisen kappaleen albumille *Somewhere in Time*.
* Brittiläinen oi!- ja punk-tyylisuuntia edustava yhtye Angelic Upstarts on tehnyt saman nimisen kappaleen albumilleen *Reason Why?*.
* Skottilainen rockyhtye Belle & Sebastian on tehnyt novelliin viittaavan kappaleen "Loneliness of a Middle Distance Runner" EP:lleen *Jonathan David* (2001).

Lähteet
-------

1. ↑  Elokuva-arkisto (Arkistoitu – Internet Archive)
**Voitto Sulander** (1. tammikuuta 1928 Helsinki – 14. syyskuuta 2016 Helsinki) oli suomalainen urheilutoimittaja, joka työskenteli 36 vuoden ajan *Helsingin Sanomien* urheilutoimituksessa.

Sulander opiskeli voimistelunopettajaksi, mutta siirtyi heti valmistumisensa jälkeen vuonna 1954 *Helsingin Sanomien* palvelukseen. Vuodesta 1970 lähtien hän työskenteli lehden urheilutoimituksen uutispäällikkönä aina eläkkeelle jäämiseensä vuoteen 1990 saakka. Sulander seurasi erityisesti jalka- ja jääpalloa. Hän raportoi *Helsingin Sanomille* seitsemistä jalkapallon MM-kilpailuista vuosina 1958–1986 sekä 16:ista jääpallon MM-kilpailuista 1957–1989. Lisäksi Sulander kirjoitti pikaluistelun maailmanmestaruuskilpailuista 23 kertaa ja seurasi paikan päällä kahdet kesä- ja kahdet talviolympialaiset. *Jääpallokirjan* toimituskuntaan Sulander kuului vuodet 1981–1994. Hänelle myönnettiin muun muassa Suomen Palloliiton ja Suomen Jääpalloliiton kultaiset ansiomerkit.

Omalla urheilu-urallaan Sulander pelasi jalkapalloa ja jääpalloa. Jalkapallossa hänet valittiin vuonna 1954 Helsingin kaupunkijoukkueeseen, joka kohtasi jugoslavialaisen Hajduk Splitin. Jääpallossa Sulander edusti Helsingin Ponnistusta sekä Helsingin Jyryä, jonka riveissä hän saavutti Työväen Urheiluliiton mestaruuskilpailuiden hopeaa vuosina 1950 ja 1951.

1990-luvun alussa Sulander ideoi Stadin Slangi -kulttuuriyhdistyksen Klaus Bremerin kanssa, ja oli myöhemmin perustamassa yhdistystä vuonna 1995. Hän toimi myös Stadin Slangi ry:n ensimmäisenä puheenjohtajana sekä yhdistyksen julkaiseman *Tsilari*-lehden päätoimittajana vuosina 1995–1996.

Lähteet
-------

1. 1 2 3  Forss, Risto: Voitto Sulander 1928–2016 *HS Muistot*.  1.10.2016. Helsingin Sanomat. Viitattu 5.3.2018.
2. ↑  Voitto jääpalloilulle  9.2.2004. Yle Urheilu. Viitattu 5.3.2018.
3. 1 2  Järviö, Timo: In memoriam Voitto Sulander  21.9.2016. Urheilutoimittajien Liitto.  Arkistoitu 6.3.2018. Viitattu 5.3.2018.
4. ↑  Soisalo, Arno: Stadin Slangi ry:n perustamis- ja alkuvaiheet Stadin Slangi ry.  Arkistoitu 6.3.2018. Viitattu 5.3.2018.
5. ↑  Klinga, Marjut: Vode on veks`... Vode Sulander delas 14.9.16  26.9.2016. Stadin Slangi ry.  Arkistoitu 6.3.2018. Viitattu 5.3.2018.
6. ↑  Stadin Slangi ry:n historiaa  4.1.2006. Slangi.net.  Arkistoitu 6.3.2018. Viitattu 5.3.2018.
**The Long Run** on yhdysvaltalaisen rockmusiikkia esittävän Eagles-yhtyeen kuudes studioalbumi. Albumi julkaistiin 24. syyskuuta 1979 ja se on ensimmäinen Eaglesin levytys, jolla yhtyeen basistina soittaa vuonna 1977 yhtyeestä eronneen Randy Meisnerin korvannut Timothy B. Schmit. *The Long Run* on myös viimeinen Eaglesin studioalbumi, jolla kitaristi Don Felder vaikuttaa. Albumi jäi Eaglesin viimeiseksi ennen vuonna 1980 tapahtunutta yhtyeen hajoamista. Yhtye teki paluun jo vuonna 1994 mutta *The Long Runia* seurannut studioalbumi oli vasta vuonna 2007 julkaistu *Long Road Out of Eden*.

Yhtye palkittiin Grammy-palkinnolla albumin kappaleesta "Heartache Tonight", joka nousi Yhdysvalloissa *Billboard Hot 100*-singlelistan kärkipaikalle ja myi yli miljoona kappaletta pian julkaisunsa jälkeen. Albumin muita tunnettuja kappaleita ovat nimikkoraita "The Long Run" ja "I Can't Tell You Why", joista molemmat nousivat Yhdysvaltain singlelistan kärkikymmenikköön. *Billboard 200*-albumilistalla *The Long Run* ylsi kärkipaikalle.

Kappalelista
------------

1. "The Long Run" (Don Henley, Glenn Frey) – 3:42
2. "I Can't Tell You Why" (Timothy B. Schmit, Henley, Frey) – 4:56
3. "In the City" (Joe Walsh, Barry De Vorzon) – 3:46
4. "The Disco Strangler" (Don Felder, Henley, Frey) – 2:46
5. "King of Hollywood" (Henley, Frey) – 6:28
6. "Heartache Tonight" (Henley, Frey, Bob Seger, J.D. Souther) – 4:27
7. "Those Shoes" (Felder, Henley, Frey) – 4:57
8. "Teenage Jail" (Henley, Frey, Souther) – 3:44
9. "The Greeks Don't Want No Freaks" (Henley, Frey) – 2:21
10. "The Sad Café" (Henley, Frey, Walsh, Souther) – 5:35

Kokoonpano
----------

* Glenn Frey - kitara, koskettimet ja laulu
* Don Henley - rummut, lyömäsoittimet ja laulu
* Don Felder - kitara ja taustalaulu
* Joe Walsh - kitara ja laulu
* Timothy B. Schmit - bassokitara ja taustalaulu

Long Run Leftovers
------------------

*The Long Runista* oli alun perin suunniteltu tupla-albumia, ja useita lopulta pois jääneitä lauluja ehdotettiin sille. Näistä jotkut päätyivät Eaglesin kokoelmalle *Selected Works: 1972–1999*, raidalle, jonka otsikko on "Long Run Leftovers", joskin tuskin tunnistettavassa muodossa. Joe Walsh myöhemmin otti näistä kaksi työstettäväkseen, ja ne päätyivät hänen sooloalbumeilleen: "Rivers (of the Hidden Funk)" päätyi albumille *There Goes the Neighborhood* (1981) ja "I Told You So" päätyi albumille *You Bought It — You Name It* (1983).

Näyttää siltä, että molemmat olivat Don Felderin sävellyksiä, joihin Walsh laati uudet sanoitukset. Felder myös soitti molemmilla kappaleilla kitaraa, joten luultavasti kyse oli demoversioiden muokkaamisesta.

Lähteet
-------

1. 1 2 3   Eagles - *The Long Run* (1979) - Awards allmusic.com. Viitattu 10.9.2013. (englanniksi)
2. ↑  Don Felder, Wendy Holden: *Heaven and Hell: My Life in the Eagles (1974–2001)*, s. 219. Hoboken, New Jersey: Weidenfeld and Nicolson, 2007. ISBN 978-0-470-28906-8. (englanniksi)
3. ↑  Eagles: The Long Run *Mojim Lyrics*. Viitattu 29.8.2022. (englanniksi)
**Joensuu** (v:sta 1948 ven. Боицово, *Boitsovo*) on kylä Norsjoen kylähallintoasutuksen alueella Käkisalmen piirissä Leningradin alueella Venäjällä. Joensuu kuului Suomen Neuvostoliitolle luovuttamaan Karjalaan ja se oli Suomelle kuuluessaan osa Käkisalmen maalaiskuntaa. 

Joensuu sijaitsee Vuoksen pohjoiseen laskuhaaraan kuuluvan Käkisalmenselän itärannalla aivan Käkisalmen kaupungin lounaispuolella. Joensuus rajoittui lännessä Käkisalmenselän toisella puolella oleviin Hirvisaaren ja Suotniemen kyliin, pohjoisessa Käkisalmen kaupunkiin, idässä Tenkalahden ja Norsjoen kyliin, etelässä Alapuustin kylään ja siihen kuuluneeseen Ostamoon sekä Räisälän kunnan Särkisalon kylään. Joensuun kylän länsi- ja pohjoisrajaa huuhtelivat Käkisalmenselän vedet ja kylään kuului mannerosan lisäksi myös saaria Käkisalmenselältä, kuten Palosaari ja Liersaari. Kylän itäosassa puolestaan oli Ostamojärvi ja eteläosassa Takkisensuo. Kylään kuului myös Käkisalmen kaupungin luoteisreunassa oleva Suosaaren erillisalue.

Väestö ja elinkeinot
--------------------

Vuonna 1920 Joensuussa oli 183 asukasta. Vuonna 1939 asukkaita oli puolestaan 284. Joensuun asutus oli levittytynyt hajalleen kylän länsi- ja pohjoisosaan. Nykyisin kylän asutus on keskittynyt kylän pohjoisosaan Käkisalmen kaupungin välittömään läheisyyteen.

Ennen talvisotaa Joensuu oli pääasiassa maatalousvaltainen kylä. Kalastusta harjoitettiin lähinnän omaan tarpeeseen. Myös Käkisalmen kaupungissa käytiin töissä. Kylässä oli ollut kaksi kartanoa: Joensuun ja Ampialan kartanot. Käkisalmen maalaiskunta osti Joensuun kartano ja jakoi kartanon maita pienemmiksi tiloiksi. Kartanon päärakennukseen sijoitettiin kunnalliskoti. Kylän itäosan kautta kulki Hiitola-Rautu-rata, mutta kylän alueella ei ollut asemaa tai seisaketta.

Historia
--------

Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.

Lähteet
-------

Kuujo, Erkki, Puramo, Eino & Sarkanen, J.: *Käkisalmen historia*. Lahti: Käki-säätiö, 1959. 

### Viitteet

1. 1 2  *Karjalan kannas, historia ja nykyaika, 1938-2001* 1:200 000. Pietari: ZAO Karta Ltd, 2001.
2. 1 2 3 4  Kuujo 1959, s. 940-941
3. 1 2  Pekkanen, Risto, Martimo, Pentti & Tiittanen, Jyrki: *Kielletyt kartat 2, Luovutetun Karjalan kylät ja tilat*, s. 141. Helsinki: AtlasArt, 2007. ISBN 978-952-5671-03-2.
4. ↑  Kuujo 1959, s.898
5. ↑  Kuujo 1959, s. 942

Käkisalmen maalaiskunnan kylät
Alapuusti • Haminanniitty • Hirvisaari • Joensuu • Kapeasalmi • Marjalanniemi • Norsjoki • Näpinlahti • Ostamo • Porkanniemi • Pärnä • Pörtsykkä • Sakkali • Suotniemi • Tenkalahti • Vuohensalo • Yläpuusti
**The Local** on englanninkielinen internet-uutissivusto, jolla on paikalliset uutissivustot seuraaville maille: Ruotsi, Saksa, Ranska, Espanja, Sveitsi, Norja, Tanska Itävalta ja Italia. Sivustot ovat tyyliltään ja visuaalisesti samanlaisia, mutta niillä on erilliset uutistoimituksensa, jotka keskittyvät maansa asioihin.

Sivustot julkaisevat englanninkielisiä uutisia koskien ajankohtaisia asioita, politiikkaa, taloutta, urheilua ja kulttuuria, sekä julkaistavana on myös analyyseja ja mielipidekirjoituksia. Yhtiö omistaa myös suurimmat englanninkieliset keskustelufoorumit Saksassa (Toytown Germany) ja Sveitsissä (English Forum).

Yhtiö kertoi tammikuussa 2015 sivuston kuukausittaisen lukijamäärän olevan yli 4,5 miljoonaa.

Yhtiön perustajat
-----------------

*The Local* -uutissivuston perustivat sen nykyinen toimitusjohtaja Paul Rapacioli ja James Savage.

Sivuston historia
-----------------

Alkuperäinen ruotsalainen sivusto aloitti toimintansa vuonna 2004 viikoittaisena sähköpostiuutispalveluna. Saksalainen sivusto perustettiin vuonna 2008, ja sveitsiläinen sivusto 2011. Vuonna 2013 yhtiö avasi toimistonsa Ranskassa, Espanjassa ja Italiassa.

Aiheesta muualla
----------------

* The Local - Europe's news in English
* The Local - France's news in English
* The Local - Germany's news in English
* The Local - Italy's news in English
* The Local - Norway's news in English
* The Local - Sweden's news in English
* The Local - Switzerland's news in English
* The Local - Austria's news in English
* The Local - Denmark's news in English

Lähteet
-------

1. ↑  The Local launches new sister site in Germany. *The Local*. 29. Helmikuuta 2008.
2. ↑  Corporate site.
**Suomen Partiomuseo** (ruots. *Finlands Scoutmuseum*) on Turussa sijaitseva valtakunnallinen partioliikkeen historiaa ja toimintaa esittelevä museo. Se on omien sanojensa mukaan ainoa lapsi- ja nuorisotyön historiaan ja kultturiperintöön keskittynyt museo Suomessa.

Museo toimii täysin vapaaehtoisvoimin. Se harjoittaa yhteistoimintaa muun muassa Turun museokeskuksen ja Metropolia-ammattikorkeakoulun kanssa.

Historia
--------

Suomen Partiomuseo perustettiin 21. helmikuuta 1962 partiojohtaja Rafael Helangon ehdotuksesta. Museo toimi aluksi Turussa Vähä-Heikkilän kartanon kellarituvassa. Museota hoiti Turun Pyhän Yrjänän Kilta ja ensimmäisenä museonhoitajana toimi Ilmari Rinne. Toukokuussa 1979 museolle perustettiin kannatusyhdistys Partiomuseoyhdistys – Scoutmuseiförening ry, ja vuonna 1980 museo siirtyi laajempiin tiloihin Pyhän Katariinan kirkon kirkkoaukion laidalla sijaitsevan Kuikkulan talon yhteyteen.

Vuodesta 1996 lähtien Suomen Partiomuseo toimi entisessä Barkerin kutomotehtaan johtajan asuinrakennuksessa. Kiinteistön omistussuhteiden muututtua museo päätti vuonna 2005 muuttaa Turun Partiokeskuksen yhteyteen osoitteeseen Läntinen Pitkäkatu 13.

Kokoelmat
---------

Museon kokoelmat koostuvat partiotoimintaan liittyvästä esineistöstä sekä kuva- ja asiakirja-aineistosta. Kokoelmiin kuuluu kymmeniätuhansia yksittäisiä esineitä, tuhansia partioaiheisia valokuvia ja partiomerkkejä sekä muun muassa lähes kaikki Suomessa sadan vuoden aikana ilmestyneet partiolehdet.

Lähteet
-------

1. ↑  Etusivu *Suomen Partiomuseo*.  Arkistoitu 21.2.2019. Viitattu 21.2.2019.
2. 1 2  Museo *Suomen Partiomuseo*.  Arkistoitu 21.11.2016. Viitattu 21.2.2019.
3. 1 2  Historia *Suomen Partiomuseo*.  Arkistoitu 30.6.2017. Viitattu 21.2.2019.

Aiheesta muualla
----------------

* Suomen Partiomuseon kotisivu
* Lappi, Ilkka: Yli sata vuotta partiohistoriaa – Suomen Partiomuseo pyörii vapaaehtoisvoimin *Kaupunkimedia Aamuset*.  29.6.2019.  Arkistoitu 17.8.2019.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Suomen Partiomuseo (Q5474034)ohje |
| --- |
|  |
| esiintymä kohteesta | museo |
|  |
| valtio | Suomi |
|  |
| sijaitsee hallinnollisessa yksikössä | Turku |
|  |
| sijainti | VI kaupunginosa |
|  |
| katuosoite | Läntinen Pitkäkatu 13, 20100 Turku |
|  |
| koordinaatit | 60°28′N 22°16′E﻿ / ﻿60.46°N 22.26°E﻿ / 60.46; 22.26 |
|  |
|  |

 |
**Alphonso Sylvester Lisk-Carew** (1887–1969) oli sierraleonelainen valokuvaaja, joka oli aktiivisena noin vuodesta 1905 aina 1920-luvulle asti.

Elämä ja työ
------------

Alphonso Lisk-Carew perusti oman yhtiönsä vuonna 1905, veljensä Arthurin toimien hänen apulaisenaan. Veljekset tekivät valokuvausmatkoja Sierra Leonen sisämaihin ja myös Gambiaan vuoden 1912 tienoilla. Lisk-Carewin veljekset nimettiin myös kuvaamaan Connaughtin herttuaa vuonna 1910 hänen vierailunsa ajaksi.

Lisk-Carewin töitä
------------------

* 
* 
* 
* 
*

Lähteet
-------

1. ↑  Entry *RCS Photographers Index*.  Arkistoitu 4.3.2016. Viitattu 2.8.2017. (englanniksi)

Aiheesta muualla
----------------

* Kuvia tai muita tiedostoja aiheesta **Alphonso Lisk-Carew** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* KulturNav
* Musée d'Orsay
* Photographers' Identities
* RKD Artists

 |
|  |
| Muut | 
* Europeana

 |

 |
**Nick Baumgartner** (s. 17. joulukuuta 1981 Iron River, Michigan) on yhdysvaltalainen lumilautailija, joka kilpailee lumilautakrossissa. Baumgartner on 183 senttimetriä pitkä ja painaa 91 kilogrammaa.

Baumgartner on osallistunut neljiin talviolympialaisiin vuosina 2010–2022. Henkilökohtaisessa kilpailussa hän sijoittui neljänneksi Pyeongchangissa 2018. Hän voitti Lindsey Jacobellisin kanssa kultaa sekajoukkueiden lumilautakrossissa Pekingin olympialaisissa 2022. Baumgartner on saavuttanut kaksi MM-pronssia lumilautakrossista, vuosilta 2009 ja 2015. Miesten joukkuekilpailussa hän voitti kultaa vuonna 2017. X Gamesista hänellä on kulta vuodelta 2011 ja hopea vuodelta 2012. 

Baumgartner ajaa myös off-road -autoja. Hän on kilpaillut vuodesta 2012 Pro Light -sarjassa. Vuonna 2011 hän voitti Traxxas TORC Seriesin vuoden tulokkaan palkinnon.

Lähteet
-------

* Nick Baumgartner *Olympedia*.  (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.